CELEX: 32014R1109
Language: sk
Date: 2014-10-20 00:00:00
Title: Vykonávacie nariadenie Komisie (EÚ) č. 1109/2014 z  20. októbra 2014 o povolení prípravku Saccharomyces cerevisiae CBS 493.94 ako kŕmnej doplnkovej látky pre hovädzí dobytok na výkrm, minoritné druhy prežúvavcov na výkrm, dojnice a minoritné druhy prežúvavcov na produkciu mlieka, ktorým sa menia nariadenia (ES) č. 1288/2004 a (ES) č. 1811/2005 (držiteľ povolenia: Alltech Francúzsko)  Text s významom pre EHP

21.10.2014   
            
            
               SK
            
            
               Úradný vestník Európskej únie
            
            
               L 301/19
            
         VYKONÁVACIE NARIADENIE KOMISIE (EÚ) č. 1109/2014
   z 20. októbra 2014
   o povolení prípravku Saccharomyces cerevisiae CBS 493.94 ako kŕmnej doplnkovej látky pre hovädzí dobytok na výkrm, minoritné druhy prežúvavcov na výkrm, dojnice a minoritné druhy prežúvavcov na produkciu mlieka, ktorým sa menia nariadenia (ES) č. 1288/2004 a (ES) č. 1811/2005 (držiteľ povolenia: Alltech Francúzsko)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 uvedeného nariadenia sa stanovuje opätovné preskúmanie doplnkových látok povolených podľa smernice Rady 70/524/EHS (2).
            
         
               (2)
            
            
               Prípravok Saccharomyces cerevisiae CBS 493.94 bol povolený v súlade so smernicou 70/524/EHS bez časového obmedzenia ako kŕmna doplnková látka pre teľatá a hovädzí dobytok na výkrm nariadením Komisie (ES) č. 1288/2004 (3) a pre dojnice nariadením Komisie (ES) č. 1811/2005 (4). Uvedený prípravok bol následne zapísaný do Registra kŕmnych doplnkových látok ako existujúci výrobok v súlade s článkom 10 ods. 1 písm. b) nariadenia (ES) č. 1831/2003. Tento prípravok bol povolený na obdobie desiatich rokov pre kone nariadením Komisie (ES) č. 886/2009 (5).
            
         
               (3)
            
            
               V súlade s článkom 10 ods. 2 nariadenia (ES) č. 1831/2003 a v spojení s článkom 7 uvedeného nariadenia bola predložená žiadosť o opätovné preskúmanie prípravku Saccharomyces cerevisiae CBS 493.94 ako kŕmnej doplnkovej látky pre hovädzí dobytok na výkrm, minoritné druhy prežúvavcov chovaných na výkrm, dojnice a minoritné druhy prežúvavcov na produkciu mlieka s požiadavkou o zaradenie uvedenej doplnkovej látky do kategórie doplnkových látok „zootechnické doplnkové látky“. K tejto žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.
            
         
               (4)
            
            
               Európsky úrad pre bezpečnosť potravín (ďalej len „úrad“) dospel vo svojom stanovisku z 8. apríla 2014 (6) k záveru, že prípravok Saccharomyces cerevisiae CBS 493.94 nemá za navrhovaných podmienok použitia nepriaznivé účinky na zdravie zvierat, zdravie ľudí ani na životné prostredie. Úrad takisto dospel k záveru, že používanie prípravku má potenciál zvýšiť dojivosť dojníc a že jeho účinnosť možno uplatniť aj na minoritné druhy prežúvavcov na produkciu mlieka. Úrad takisto dospel k záveru, že používanie prípravku má potenciál zvýšiť produkciu u hovädzieho dobytka na výkrm a že jeho účinnosť možno uplatniť aj na minoritné druhy prežúvavcov chovaných na výkrm. Úrad nepovažuje osobitné požiadavky na monitorovanie po uvedení na trh za potrebné. Úrad zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
            
         
               (5)
            
            
               Z posúdenia prípravku Saccharomyces cerevisiae CBS 493.94 vyplýva, že podmienky na udelenie povolenia v zmysle článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa vymedzení v prílohe k tomuto nariadeniu.
            
         
               (6)
            
            
               Nariadenia (ES) č. 1288/2004 a (ES) č. 1811/2005 by sa preto mali zodpovedajúcim spôsobom zmeniť.
            
         
               (7)
            
            
               Keďže sa z bezpečnostných dôvodov nevyžaduje okamžité uplatňovanie zmien podmienok povolenia, je vhodné umožniť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Povolenie
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „stabilizátory črevnej mikroflóry“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Zmena nariadenia (ES) č. 1288/2004
   V prílohe I k nariadeniu (ES) č. 1288/2004 sa položka E 1704 týkajúca sa Saccharomyces cerevisiae CBS 493.94, ktorá sa vzťahuje na hovädzí dobytok na výkrm, vypúšťa.
   Článok 3
   Zmena nariadenia (ES) č. 1811/2005
   V prílohe III k nariadeniu (ES) č. 1811/2005 sa vypúšťa položka E 1704 týkajúca sa Saccharomyces cerevisiae CBS 493.94.
   Článok 4
   Prechodné opatrenia
   Prípravok uvedený v prílohe, ako aj krmivo s obsahom uvedeného prípravku, vyrobené a označené pred 10. májom 2015 v súlade s pravidlami platnými pred 10. novembra 2014 možno naďalej uvádzať na trh a používať až do vyčerpania existujúcich zásob.
   Článok 5
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. októbra 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).
   
      (3)  Nariadenie Komisie (ES) č. 1288/2004 zo 14. júla 2004 o trvalom povolení niektorých doplnkových látok a dočasnom povolení nového použitia už povolenej doplnkovej látky v krmivách (Ú. v. EÚ L 243, 15.7.2004, s. 10).
   
      (4)  Nariadenie Komisie (ES) č. 1811/2005 zo 4. novembra 2005 o trvalom povolení určitých doplnkových látok do krmív a o dočasnom povolení nového používania doplnkovej látky, ktorá je už v krmivách povolená (Ú. v. EÚ L 291, 5.11.2005, s. 12).
   
      (5)  Nariadenie Komisie (ES) č. 886/2009 z 25. septembra 2009 o povolení prípravku Saccharomyces cerevisiae CBS 493.94 ako kŕmnej doplnkovej látky pre kone (držiteľ povolenia: Alltech Francúzsko) (Ú. v. EÚ L 254, 26.9.2009, s. 66).
   
      (6)  Vestník EFSA (EFSA Journal) 2014; 12(5):3666.
   
      PRÍLOHA
      
                  Identifikačné číslo doplnkovej látky
               
               
                  Názov/meno držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  JTK/kg kompletného krmiva s obsahom vlhkosti 12 %
               
            
                  
                     Kategória zootechnických doplnkových látok. Funkčná skupina: stabilizátory črevnej mikroflóry
                  
               
            
                  4a1704
               
               
                  ALLTECH
                  Francúzsko
               
               
                  
                     Saccharomyces cerevisiae
                  
                  CBS 493.94
               
               
                  
                     Zloženie doplnkovej látky:
                  
                  prípravok Saccharomyces cerevisiae CBS 493.94 s minimálnym obsahom:
                  v pevnom stave 1 × 109 JTK/g doplnkovej látky.
                  
                     Charakteristika účinnej látky:
                  
                  
                     Saccharomyces cerevisiae CBS 493.94.
                  
                     Analytická metóda
                      (1)
                  
                  Meranie: metóda platňového nalievania použitím agaru s kvasnicovým extraktom, glukózou a chloramfenikolom.
                  Identifikácia: metóda polymerázovej reťazovej reakcie (PCR).
               
               
                  dojné kravy a menej významné druhy prežúvavcov na produkciu mlieka
               
               
                  —
               
               
                  1 × 107
                  
               
               
                  —
               
               
                  
                              1.
                           
                           
                              V návode na použitie doplnkovej látky a premixu uveďte podmienky skladovania a stabilitu pri granulovaní.
                           
                        
                              2.
                           
                           
                              Na účely bezpečnosti: pri manipulácii sa používa ochranná dýchacia maska.
                           
                        
               
                  10. novembra 2024
               
            
                  hovädzí dobytok na výkrm a menej významné druhy prežúvavcov na výkrm
               
               
                  1 × 108
                  
               
            
         (1)  Podrobné informácie o analytických metódach sú k dispozícii na tejto webovej stránke referenčného laboratória Európskej únie pre kŕmne doplnkové látky: https://ec.europa.eu/jrc/en/eurl/feed-additives/evaluation-reports.